**การบริหารจัดการ การผลิต และการตลาดสินค้าเกษตร ภายใต้โครงการตามพระราชประสงค์หุบกะพง**

**Agricultural Management, Production and Marketing Under The Royal Project Of Hubkapong**

นางสาวอรรถรส แตงอุดม1 อภิรัตน์ อุดมทรัพย์2 จรรยา อุดมทรัพย์3

1 นักศึกษาระดับปริญญาตรี, หลักสูตรรัฐประศาสนศาสตร์บัณฑิต, สาขารัฐประศาสนศาสตร์, มหาวิทยาลัยราชภัฏเพชรบุรี

2 อาจารย์ประจำสาขาวิชารัฐประศาสนศาสตร์, คณะมนุษยศาสตร์และสังคมศาสตร์, มหาวิทยาลัยราชภัฏเพชรบุรี

3 อาจารย์ประจำโรงเรียนสาธิตมหาวิทยาลัยราชภัฏเพชรบุรี, คณะครุศาสตร์, มหาวิทยาลัยราชภัฏเพชรบุรี

**บทคัดย่อ**

การศึกษาครั้งนี้มีวัตถุประสงค์ 1) เพื่อทราบถึงลักษณะส่วนบุคคล ทางด้านเศรษฐกิจ และสังคม ของกลุ่มเกษตรกร 2) เพื่อศึกษาถึงประสิทธิภาพ การบริหารจัดการ การผลิต และการตลาด 3) เพื่อระบุถึงปัญหา และอุปสรรค ในการบริหารจัดการ การผลิต และการตลาด การศึกษาครั้งนี้ได้ทำการเก็บข้อมูลโดยใช้แบบสอบถามในการเก็บข้อมูล กลุ่มตัวอย่างจำนวน 84 คน ด้วยวิธีแบบบังเอิญโดยเน้นกลุ่มตัวอย่างที่เต็มใจตอบ โดยแบ่งเป็น 2 ตอน ตอนที่ 1 เป็นคำถามเกี่ยวกับความคิดเห็นต่อบริหารจัดการ การผลิต และการตลาด (ด้านการวางแผน การปฏิบัติการ การตรวจสอบ การปรับปรุงแก้ไข) และตอนที่ 2 ปัญหาและอุปสรรคในการบริหารจัดการ การผลิต และการตลาดพืชผัก (ด้านการส่งเสริมทักษะอาชีพ ด้านปัจจัยสนับสนุนการผลิต วัสดุอุปกรณ์ และ เครื่องมือทางการเกษตร ด้านการตลาด)

ผลการศึกษาพบว่า ผู้ให้ข้อมูลส่วนใหญ่เป็นเพศชาย (ร้อยละ 85.70) มีอายุเฉลี่ย 41 ปี โดยมีผู้ให้ข้อมูลอายุมากที่สุด 58 ปี ส่วนผู้ให้ข้อมูลมากกว่าครึ่ง (ร้อยละ 59.50) ไม่ได้รับการศึกษา ผู้ให้ข้อมูลส่วนมาก (ร้อยละ 91.70) มีสถานภาพสมรส ผู้ให้ข้อมูลส่วนใหญ่ (ร้อยละ 78.60) ไม่มีตำแหน่งทางสังคม โดยผู้ให้ข้อมูลมีรายได้เฉลี่ย 44,625 บาทต่อปี อาชีพเกษตรกรรมเป็นอาชีพหลักของผู้ให้ข้อมูล

จากการสำรวจความคิดเห็นของกลุ่มตัวอย่าง พบว่า การบริหารจัดการ การผลิต และการตลาดพืชผัก ของโครงการตามพระราชประสงค์หุบกะพง มีการวางแผน การปฏิบัติการ การตรวจสอบ การปรับปรุงแก้ไข อยู่ในระดับที่มีประสิทธิภาพมาก ส่วนปัญหา และอุปสรรค ในการ การบริหารจัดการ การผลิต และการตลาดพืชผัก พบว่า กลุ่มตัวอย่างทั้งหมดไม่มีปัญหาและอุปสรรค

**คำสำคัญ:** การบริหารจัดการ การผลิต และการตลาด